# **DECIZIA ETAPEI DE ÎNCADRARE**

 **PROIECT**

Ca urmare a solicitării de emitere a acordului de mediu adresate de **COMUNA BUCIUMI** cu în sediul în județul Sălaj, loc. Buciumi, nr. 124, com. Buciumi, înregistrată la APM Salaj cu nr. 8588 din 22.11.2022, în baza:

- **Legii nr. 292/2018** privind evaluarea impactului anumitor proiecte publice şi private asupra mediului, și a

* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificǎri şi completǎri prin **Legea nr. 49/2011**, cu modificările și completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 11.05.2023, că proiectul: **CONSTRUIRE PODURI ȘI PUNTE PIETONALĂ ÎN COMUNA BUCIUMI, JUDEȚUL SĂLAJ*,*** propus a fi amplasat în jud. Sălaj, intrvilan, com. Buciumi, localitatea Buciumi și Bodia , .

**nu se supune evaluării impactului asupra mediului şi nu se supune evaluării impactului asupra corpurilor de apă.**

Justificarea prezentei decizii:

 **I.** Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

**a)** Proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, Anexa 2, la pct 13, lit a) – orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau a fi în curs de a fi executate, care pot avea efecte semnificative negative asupra mediului;

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză;

- prezenta solicitare a fost mediatizată prin publicare anunţ în ziarul Graiul Sălajului, afişare şi înregistrare anunţ la sediul Primăriei Comunei Buciumi, precum şi la sediul şi pe pagina de internet a APM Sălaj, iar proiectul Deciziei etapei de încadrare a fost postat pe pagina de internet a APM Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării şi caracteristicilor impactului potenţial, s-a stabilit că realizarea acestuia nu va  avea  un impact semnificativ asupra calităţii factorilor de mediu;

**b)** Caracteristicile proiectului:

b1) dimensiunea şi concepţia întregului proiect:

Conform memoriului de prezentare și avizului de gospodărire a apelor:

Prin proiect se propun următoarele lucrări :

**scurgerea apelor**:

- **construire poduri noi**, **în intravilanul localității Bodia** (strada: La Stație, La Hornaru) **și construire punte pietonală și pod nou**, **în intravilanul localității Buciumi** (strada: La Magdaș, Valea Starpă), comuna Buciumi, jud. Sălaj, peste cursurile de apă v. Agrij (cod cadastral: II-1.049.00.00.00.0), și p. Sângiorgiu (II-1.049.01.00.00.0), astfel:

|  |  |  |  |
| --- | --- | --- | --- |
| **Amplasare poduri/punte pietonală** |  **Coordonate topografice Stereo 70** | **Nr. Pct.** | **Qmax.1%****m3/s** |
| *în ax* |
| Pod pe str. La Stație, (Ob.01) în intravilanul loc. **Bodia**, *comuna Buciumi, județul Sălaj*, peste cursul de apă r. Agrij (II-1.049.00.00.00.0) | 619813,973619820,513619819,291619751,751619806,767619813,307619812,086619805,543 | 353618,006353620,921353623,661353620,746353634,173353637,088353639,828353636,914 | 12345678 | 161 |
| Pod pe str. La Hornaru, (Ob.02) în intravilanul loc. **Bodia**, *comuna Buciumi, județul Sălaj*, peste cursul de apă r. Agrij (II-1.049.00.00.00.0) | 619506,875619510,344619507,918619504,449619494,401619497,870619485,444619491,975 | 353233,162353240,565353242,447353235,044353242,839353250,242353252,124353244,721 | 12345678 | 160 |
| Punte pietonală pe str. La Magdaș, (Ob.03) în intravilanul loc. **Buciumi**, *comuna Buciumi, județul Sălaj*, peste cursul de apă p. Sângiorgiu (II-1.049.01.00.00.0) | 617916,242617917,234617915,161617914,189619806,767617903,120617902,059617901,067 | 352327,574352329,538352330,575352328,611352334,201352336,164352337,201352335,238 | 12345678 | 105 |
| Pod pe str. Valea Starpă, (Ob.04) în intravilanul loc. **Buciumi**, *comuna Buciumi, județul Sălaj*, peste cursul de apă p. Sângiorgiu (II-1.049.01.00.00.0) | 617953,911617948,466617946,794617952,238617948,096617942,651617940,979617946,423 | 351538,615351541,276351539,346351536,685351531,904351534,569351532,638351529,978 | 12345678 | 81,4 |

Coordonate STEREO 70: pct 1-4 mal stâng; pct. 5-8 mal drept;

**După execuția cele 3 poduri și punte pietonală, lucrările vor avea următoarele caracteristici:**

**Ob.01**-Pod pe str. **La Stație**, în intravilanul loc. Bodia, *comuna Buciumi, județul Sălaj*, peste cursul de apă **r. Agrij** (II-1.049.00.00.00.0)

- lungimea în axul drumului L= 18,90 m, lumina podului = 16,50 m, lățimea Lîn firul apei = 17,90 m (inclusiv pereu), lățimea suprastructurii l=6,87 m, lățimea părții carosabile 5 m;

- cotă intrados: +315,212 mdMN, (cotă corespunzătoare nivelului debitului cu probabilitatea de 1%, Q1%=161 m3/s este de 313,755 mdMN) și înălțimea liberă de trecere a apei este de 1,32 m;

- cotă talveg proiectat în axul podului: +310,775 mdMN;

- oblicitatea podului: 00;

- lățimea părții rutiere carosabile: l= 5,0 m;

- cotă proiectată în axul podului: +316,445 mdMN;

- cotă de fundare culee mal stâng: +307,475 mdMN;

- cotă de fundare culee mal drept: +307,750 mdMN;

- cotă NAE pentru Q1% în dreptul podului: +313,755 mdMN;

- garda podului: la cota +316,218 mdMN în partea stângă, respectiv +316,395 mdMN în partea dreaptă;

- 1 trotuar pe partea dreaptă cu lățimea de 1,2 m, inclusiv bordură înaltă;

- **infrastructura:** va fi alcătuită din fundații directe din beton clasa C20/25, cu dimensiunile fundațiilor culeelor : (7,16x3,00x2,00) m. Elevațiile culeelor vor avea înălțimea de 5,40 m și grosimea de 1,20 m. Lungimea elevațiilor va fi de 6,90 m. Clasa betonului va fi C25/30. Se vor realiza ziduri întoarse din BA C25/30 cu lățimea de 42 cm și înălțimea de 4,85 m. Fundațiile sferturilor de con – fundații directe, continue, turnate monolit cu înălțimea de 90 cm și lățimea de 50 cm, clasa beton C20/25, care vor fi pereate cu beton în grosime de 15 cm așezate pe un strat de balast de 10 cm. Apa din spatele elevațiilor va fi evacuată prin barbacane, cu diametru Dn 110 mm;

- **suprastructura:** va avea o lungime L= 18,90 m și o lățime l= 6,87 m. Se vor dispune aparate de reazem din neopren sub cele 12 buc. grinzile prefabricate de tip ”I” cu corzi aderente, cu lungimea L= 18,00 m și înălțimea h= 0,80 m. Placa de suprabetonare cu înălțimi variabile 15÷21 cm din BA C30/37. Se va realiza 1 trotuar cu lățimea l=1,00 m. Peste placa de suprabetonare se va realiza o hidroizolație cu grosimea de 1,00 cm peste care se va turna 2 straturi de beton asfaltic BAP16, 4 cm fiecare, panta transversală tip acoperiș 2,5%, panta longitudinală 1%. Podul va fi mărginit de parapet metalic pe partea cu trotuar și parapet deformabil lateral tip combinat;

- **racordarea cu terasamentele:** se vor realiza prin plăci de racordare cu dimensiunile: 2,00x0,97x0,20 m și grinzi de rezemare monolite cu secțiunea: 35x35 cm, din beton armat C 20/25, așezate pe un prism de piatră brută spartă;

- **amenajare albie:**  se vor realiza lucrări de amenajare a albiei, prin curățirea acesteia, în zonele unde s-au format depuneri, fără modificarea lățimii albiei sau adâncirea acesteia. Se va asigura secțiunea optimă de scurgere a apei prin albie în limita a două lungimi ale lucrărilor de artă(pod) în albia majoră amonte și în limita unei lungimi a lucrării în albia minoră în aval. Pe o lungime de 5,0 m de pod atât amonte cât și aval pereu din piatră brută rostuită cu mortar de 20 cm grosime pe un strat de balast de 10 cm, mărgint de 2 buc. pinteni (C25/30) cu dimensiunile 18,10x0,5x1,0m.

**Ob.02**-Pod pe str. **La Hornaru**, în intravilanul loc. Bodia, *comuna Buciumi, județul Sălaj*, peste cursul de apă **r. Agrij** (II-1.049.00.00.00.0)

- lungimea suprastructurii L=16,675 m, lumina = 14,50 m, lățimea Lîn firul apei = 18,00 m (inclusiv pereu), lățimea suprastructurii l= 7,90 m, lățimea părții carosabile 5 m;

- cotă intrados: +318,77 mdMN, (cotă corespunzătoare nivelului debitului cu probabilitatea de 1% , Q1%=160 m3/s este de 317,45 mdMN) și înălțimea liberă de trecere a apei este de 1,18 m;

- cotă talveg proiectat în axul podului: +314,13 mdMN;

- oblicitatea podului : 12,800;

- lățimea părții rutiere carosabile: l = 5,0 m;

- cotă proiectată în axul podului: +319,896 mdMN;

- cotă de fundare culee mal stâng: +310,53 mdMN;

- cotă de fundare culee mal drept: +310,685 mdMN;

- cotă NAE pentru Q1% în dreptul podului : +317,45 mdMN;

- garda podului: la cota +319,62 mdMN în partea stângă, respectiv +319,80 mdMN în partea dreaptă;

- 2 trotuare: cu lățimea l=1,2 m, fiecare, inclusiv bordură înaltă;

- **infrastructura:** va fi alcătuită din fundații directe din BA C20/25, cu dimensiunile fundațiilor culeelor (8,20x3,00x2,50) m. Elevațiile culeelor vor avea înălțimea de 5,40 m și grosimea de 1,20 m. Lungimea elevațiilor va fi de 8,0 m. Clasa betonului va fi C25/30. Dimensiunile fundațiilor aripilor din BA C25/30: (5,00x2,50x1,25) m. Elevația aripilor va fi cu înălțimea 6,42 m pe o lungime de 1,0 m după care scade la 3,75 m pe o lungime de 4,0 m Lățimea aripilor la nivelul fundațiilor va fi de 0,97 m iar lățimea la partea superioară de 0,37 m. Lungimea elevațiilor va fi de 5,00 m. Apa din spatele elevațiilor va fi evacuată prin barbacane, cu diametru Dn 110 mm;

- **suprastructura:** va avea o lungime L = 16,675 m iar lățimea l= 7,90 m. Se vor dispune aparate de reazem din neopren sub grinzile prefabricate în număr de 14 buc. Dintre care 7 fixe, 7 mobile. 7 buc grinzi prefabricate tip ”I” cu corzi aderente, cu lungimea L= 16,0 m și înălțimea h= 0,72 m, rezemate pe bancheta cuzineților prin intermediul aparatelor de reazem. Placa de suprabetonare cu înălțimi variabile 15÷21 cm din BA C30/37. Se vor realiza 2 trotuare cu lățimea de 1,00 m. Peste placa de suprabetonare se va realiza o hidroizolație cu grosimea de 1,00 cm peste care se va turna 2 straturi de beton asfaltic BAP16, 4 cm fiecare, panta transversală tip acoperiș 2,5%, panta longitudinală 1%. Podul va fi mărginit de parapeți metalici pe ambele părți;

- **racordarea cu terasamentele:** se vor realiza prin plăci de racordare cu dimensiunile:(2,00x0,97x0,20) m și grinzi de rezemare monolite cu o secțiune de 35x35 cm, din beton armat C20/25, așezate pe un prism de piatră brută spartă;

- **amenajare albie:** se vor realiza lucrări de amenajare a albiei, prin curățirea acesteia, în zonele unde s-au format depuneri, fără modificarea lățimii albiei sau adâncirea acesteia. Se va asigura secțiunea optimă de scurgere a apei prin albie în limita a două lungimi ale lucrărilor de artă(pod) în albia majoră amonte și în limita unei lungimi a lucrării în albia minoră în aval. Pe o lungime de 5,0 m de pod atât amonte cât și aval, pereu din piatră brută rostuită cu mortar de 20 cm grosime așezat pe un strat de balast de 10 cm, mărgint de 2 buc. pinteni (C25/30) cu dimensiunile 18,00x0,5x1,0m.

**Ob.03**-Punte pietonală pe strada **La Magdas**, în intravilanul loc. Buciumi, *comuna Buciumi, județul Sălaj*, peste cursul de apă p. Sângiorgiu (II-1.049.01.00.00.0)

- lungimea suprastructurii L=15,0 m, lumina = 14,00 m, lățimea suprastructurii: l=1,60 m, lățimea părții pietonale = 1,3 m, lățimea Lîn firul apei = 7,0 m (inclusiv pereu);

- cotă intrados: +334,013 mdMN, cotă corespunzătoare nivelului debitului cu probabilitatea de 1% , Q1%=105 m3/s, este de 332,388 mdMN)) și înălțimea liberă de trecere a apei este de 1,62 m;

- cotă talveg proiectat în axul podului: +329,888 mdMN;

- oblicitatea podului: 00;

- înălțimea de construcție: h=0,55 m (diferența între nivelul superior al căii și punctul cel mai de jos al suprastructurii);

- cotă proiectată în axul podului: +334,565 mdMN;

- cotă de fundare culee mal stâng și drept: +327,576 mdMN;

- cotă NAE pentru Q1% în dreptul podului : +332,388 mdMN;

- garda podului: la cota +333,988 mdMN în ambele părți ale punții pietonale.

 - **infrastructura:** va fi alcătuită din fundații directe pentru culei, din beton clasa C20/25, cu dimensiunile: (2,20x2,30x1,70) m. Elevațiile culeelor din beton clasa C25/30, vor avea înălțimea de 4,51 m, grosimea de 1,13 m și lungimea de 2,0 m. Fundațiile aripilor se vor realiza din BA C20/25 cu dimensiunile: (2,50x1,70x1,25) m. Elevația aripilor se vor realiza din beton monolit C25/30, cu înălțimea 4,51 m pe o lungime de 0,5 m după care scade la 3,01 m pe o lungime de 2,0 m. Lățimea aripilor la nivelul fundațiilor va fi de 0,63 m, iar lățimea la partea superioară de 0,35 m. Lungimea elevațiilor va fi de 2,50 m.

- **suprastructura:** 2 buc. grinzi metalice HEA 400 cu inimă plină, cu lungimea L= 15,00 m și lățimea l= 1,60 m, rezemate pe bancheta cuzinetilor. Pe grinzile metalice se va dispune tabla cutată trapezoidală de planșeu. Se vor suda conectorii cu înălțimea de 12 cm și diametru de 12 mm și se va turna beton armat (clasa:C30/37) care va constitui placa de suprabetonare, cu hmax=16 cm. Panta transversală 0%, panta longitudinală 0%. Puntea pietonală va fi mărginit de parapeți metalici pe ambele părți;

- **racordarea cu terasamentele:** strat de balast compactat dispus pe drenul din piatră brută din spatele elevației;

- **amenajare albie:** se vor realiza lucrări de amenajare a albiei, prin curățirea acesteia, în zonele unde s-au format depuneri, fără modificarea lățimii albiei sau adâncirea acesteia. Se va asigura secțiunea optimă de scurgere a apei prin albie în limita a două lungimi ale lucrărilor de artă(punte pietonală) în albia majoră amonte și în limita unei lungimi a lucrării în albia minoră în aval. Pe o lungime de 2,50 m de puntea pietonală atât amonte cât și aval se va realiza pereu din piatră brută rostuită cu mortar de 20 cm grosime așezat pe un strat de balast de 10 cm , mărgint de 2 buc. pinteni (C20/25) cu dimensiunile 15,00x0,5x1,0m.

**Ob.04**-Pod în intravilanul loc. Buciumi, pe str. **Valea Starpă** *comuna Buciumi, județul Sălaj*, peste cursul de apă p. Sângiorgiu (II-1.049.01.00.00.0)

- lungimea suprastructurii L=9,50 m, lumina = 7,95 m, lățimea suprastructurii l=6,0 m, lățimea Lîn firul apei = 15,96 m (inclusiv pereu), lățimea părții rutiere carosabile 4 m;

- cotă intrados: +342,249 mdMN, cotă corespunzătoare nivelului debitului cu probabilitatea de 1% , Q1%=81,4 m3/s este de +341,429 mdMN și înălțimea liberă de trecere a apei este de 0,82 m;

- cotă talveg proiectat în axul podului: +339,389 mdMN;

- oblicitatea podului: 14,800;

- înălțimea de construcție: 0,74 m, diferența între nivelul superior al căii și punctul cel mai de jos al suprastructurii;

- cotă proiectată în axul podului: +343,099 mdMN;

- cotă de fundare culee mal stâng și drept: +336,829 mdMN;

- cotă NAE pentru Q1% în dreptul podului : +341,429 mdMN;

- 1 trotuar pe partea stângă a podului cu lățimea de 1,1 m.

- **infrastructura:** va fi alcătuită din fundații directe pentru fundațiile culeelor din beton clasa C20/25, cu dimensiunile: (6,06x2,50x2,00) m. Elevațiile culeelor din beton C25/30 vor avea înălțimea de 3,39 m și grosimea maximă de 1,33 m. Lungimea elevațiilor va fi de 5,86 m. Fundațiile aripilor turnate monolit din beton clasa C20/25 vor fi cu dimensiunile 5,00x1,70x1,25 m. Elevația aripilor din beton Clasa C25/30 vor fi cu înălțimea 3,67 m pe o lungime de 1,0 m după care scade la 2,16 m pe o lungime de 4,0 m Lățimea aripilor la nivelul fundațiilor va fi de 0,56 m, iar lățimea la partea superioară de 0,35 m. Lungimea elevațiilor va fi de 5,00 m. Apa din spatele elevațiilor va fi evacuată prin barbacane, cu diametru Dn 110 mm;

- **suprastructura:** va avea o lungime L = 9,5 m iar lățimea l= 6,0 m. Se vor dispune aparate de reazem din neopren sub grinzile prefabricate, 18 buc. , dintre care 9 buc. fixe respectiv 9 buc. mobile. Un număr de 9 buc. grinzi prefabricate, cu secțiunea T întors cu corzi aderente având lungimea L= 9,0 m și înălțimea h= 0,42 m, vor fi rezemate pe bancheta cuzineților prin intermediul reazemelor de neopren. Placa de suprabetonare va fi cu înălțimi variabile de 13÷19 cm din BA C30/37. Peste placa de suprabetonare se va realiza o hidroizolație cu grosimea de 1,00 cm peste care se va turna o șapă de protecție hidroizolație cu grosimea de 5 cm. Calea de rulare auto pe pod va fi alcătuit din 2 straturi de asfalt cu grosimea de 4 cm, fiecare, BAP16, panta transversală tip acoperiș 2,5%, panta longitudinală 0%. Se va realiza 1 trotuar cu lățimea de 1,10 m despărțită de calea rutieră prin bordură înaltă. Podul va fi mărginit de parapet metalic pe partea cu trotuar și parapet deformabil lateral tip combinat;

- **racordarea cu terasamentele:** prin plăci de racordare 2,00x0,97x0,20 m și grinzi de rezemare monolite cu o secțiunea de 35x35 cm, din beton armat C20/25, așezate pe un prism de piatră brută spartă;

- **amenajare albie:**  se vor realiza lucrări de amenajare a albiei, prin curățirea acesteia, în zonele unde s-au format depuneri, fără modificarea lățimii albiei sau adâncirea acesteia. Se va asigura secțiunea optimă de scurgere a apei prin albie în limita a două lungimi ale lucrărilor de artă(pod) în albia majoră amonte și în limita unei lungimi a lucrării în albia minoră în aval. Pe o lungime de 5,0 m de podul nou, atât amonte cât și aval se va executa pereu din piatră brută rostuită cu mortar de 20 cm grosime așezat pe un strat de balast de 10 cm.

- **amenajare maluri:** se vor realiza lucrări de punere în siguranță a malurilor prin realizarea unor aripi cu lungimea de 5 m, atât amonte cât și aval de podul nou.

b2) cumularea cu alte proiecte existente şi/sau aprobate: - lucrările necesare realizării proiectului nu se suprapun cu alte proiecte existente sau planificate în zonă;

b3) utilizarea resurselor naturale, în special a solului, a terenurilor, a apei şi a biodiversităţii: în perioada de execuţie se vor folosi cantităţi de balast, piatră spartă, pământ vegetal;

La terminarea lucrărilor de execuție se vor reface zonele organizării de șantier, eventualele drumuri tehnologice sau orice alte lucrări care ocupă teren în afara zonei de siguranță a drumului;

b4) vor rezulta deşeuri specifice lucrărilor de construcţii care vor fi gestionate conform Legii nr. respectarea prevederilor OUG nr.92/2021 privind regimul deşeurilor, cu modificările ulterioare, aprobată prin Legea nr.17/2023, acestea vor fi colectate selectiv și se vor valorifica/elimina numai prin operatori economici autorizați;

 b5) poluarea şi alte efecte negative:

Se vor lua toate măsurile necesare să fie respectate toate prevederile legilor în vigoare, atât pe timpul execuției lucrărilor, cât și pe timpul funcționării construcției;

**Măsuri pentru protecția calității apelor:**

In perioada de execuție a lucrărilor, sursele posibile de poluare a apelor pot fi următoarele:

* Apele meteorice din zona carosabila si din zona de șantier (inclusiv zone de depozitare)
* Apele meteorice din zona clădirilor si platformelor betonate, convențional curate;
* Manipularea si stocarea deșeurilor din construcții determina emisii specifice fiecărui tip de material si fiecărei operații de construcții;

Pentru diminuarea impactului asupra calității apelor, se vor aplica următoarele masuri de diminuare.

* organizarea de șantier si stocarea deșeurilor din construcții in vrac nu se va realiza in apropierea șanțurilor de garda si gurilor de colectare a apelor pluviale
* dotarea cu material absorbant si intervenție imediata in cazul in care se observa scurgeri, menținerea autovehiculelor într-o buna stare tehnica, staționarea acestora pe platforme betonate;
* utilajele si vehiculele nu se vor spală pe amplasament
* ca măsura de protecție se interzice, pe cat posibil reparațiile utilajelor pe amplasament
* se recomanda lăsarea cat mai puțin timp expuse a excavațiilor deschise

Așa cum s-a menționat și anterior, proiectul nu implica evacuarea de ape uzate sau epurate în emisar natural. Evacuarea apelor uzate se va realiza in rețeaua de canalizare interioara si apoi in rețeaua centralizata.

In perioada de implementare a proiectului se vor adopta masuri pentru evitarea eroziunii hidraulice a suprafețelor excavate sau a depozitelor temporare de pământ, precum si a materialelor solubile sau antrenabile cu apa.

Personalul va fi instruit corespunzător. Utilajele ce vor deservi activitățile desfășurate vor trebui sa dețină toate inspecțiile tehnice necesare care sa ateste funcționarea corespunzătoare a tuturor echipamentelor ce pot genera scurgeri de lubrifianți sau produse petroliere.

In aceste condiții riscul producerii unui accident poate fi considerat minim, iar probabilitatea producerii unei poluări cu hidrocarburi va fi redusa.

In condițiile respectării masurilor de protecție impuse, apreciem ca:

* impactul asupra apei subterane (condiții calitative si cantitative) va fi scăzut;
* impactul asupra calității apelor de suprafața va fi scăzut, dar antrenarea suplimentara de materii in suspensie nu poate fi exclusa.

**Măsuri pentru protecția aerului:**

- Sursele de poluanți pentru aer, poluanți, inclusiv surse de mirosuri:

Sursele de emisie aferente activităților de construire sunt in general surse fugitive, nedirijate.

Din activitatea de construire rezulta emisii cu caracter tehnologic reprezentate prin:

* Emisii provenite din activitatea de construire
* emisii de pulberi din procesul de săpături, terasări, compactări ale terenului,
* emisii provenite din manevrarea și stocarea agregatelor (moloz)
* Emisii provenite din funcționarea utilajelor si autovehiculelor folosite la activitatea de construire
* emisii din arderea combustibililor în motoarele autovehiculelor;
* emisii de praf din circulația autovehiculelor

Instalațiile pentru reținerea și dispersia poluanților în atmosferă;

Pentru diminuarea impactului asupra calității aerului, se vor aplica următoarele masuri de diminuare.

* stropirea cu apa a cailor circulabile din șantier, a materialelor cu conținut pulverulent depozitate vrac.
* se va evita aruncarea resturilor de moloz si a elementelor de construcție de la înălțime, pentru a nu se împrăștia pe paviment și genera astfel cantități suplimentare de praf;
* se recomanda stocarea materialelor în grămezi cat mai compacte (raport suprafața/volum cat mai mic)
* deșeurile vor fi evacuate cat mai repede de pe amplasament;
* lucrările cu potențial ridicat de generare a prafului (compactare, manipulări de materiale pulverulente) se vor evita a se realiza in zilele cu vânt puternic. Se vor programa lucrările in funcție de prognoza meteo.
* utilajele folosite in activitatea de construire trebuise sa fie moderne si întreținute corespunzător si verificate din punct de vedere al noxelor (revizia tehnica la zi).
* la staționare, autovehiculele vor avea motorul oprit;
* se vor stabili trasee circulabile cat mai scurte si se vor impune limite de viteza pentru reducerea antrenării pulberilor

Apreciem ca in condițiile aplicării masurilor de mai sus impactul proiectului asupra calității aerului va fi minim, riscul depășirii limitelor legale in zonele sensibile fiind scăzut

**Măsuri pentru protecția împotriva zgomotului și vibrațiilor:**

Sursele de zgomot și de vibrații;

In timpul realizării lucrărilor, sursele de zgomot si de vibrații, ar putea fi reprezentate de mijloacele de transport si echipamentele cu care constructorul își desfășoară activitatea.

Amenajările și dotările pentru protecția împotriva zgomotului și vibrațiilor;

Pentru a evita producerea poluării fonice, toate utilajele care produc zgomot si/sau vibrații vor fi menținute in stare buna de funcționare.

Apreciem ca față de împrejurimi impactul zgomotului si al vibrațiilor este nesemnificativ si nu va afecta negativ populația din zona. Impactul zgomotului si vibrațiilor pe durata lucrărilor de construcție are caracter temporar.

Totodată, pentru diminuarea impactului asupra comunității, se vor aplica următoarele masuri de protecție:

* nu se vor efectua lucrări noaptea (inclusiv transporturi);
* utilizarea de utilaje si instalații moderne, cu un nivel scăzut de zgomot generat;
* organizarea de șantier nu se va amplasa in vecinătatea ariilor protejate;
* in caz de zgomot puternic personalul va fi dotat cu mijloace individuale de protecție la zgomot;

In timpul realizării obiectivului, cu toate masurile de protecție propuse, poate exista un impact rezidual negativ de scurta durata, impact inerent activității de șantier.

**Măsuri pentru protecția solului și subsolului:**

Sursele de poluanți pentru sol, subsol, ape freatice și de adâncime:

Pe durata de execuție a lucrărilor, sursele de poluare a solului pot fi:

* activitățile desfășurate in cadrul organizării de șantier. In acest caz sursele potențiale de poluare a solului sunt:
* stocarea si manipularea unor substanțe potențial poluatoare pentru sol. In aceasta categorie sunt incluse: carburanți, uleiuri etc.;
* operațiile de aprovizionare si alimentare a utilajelor sau mijloacelor de transport cu combustibil;
* depozitarea deșeurilor rezultate.
* apele uzate rezultate
* funcționarea utilajelor in zona fronturilor de lucru. Suplimentar, aici exista riscul pierderilor accidentale de ulei sau combustibil ca urmare a unor defecțiuni tehnice survenite la utilaje.
* traficul de vehicule grele prin emisiile de substanțe poluante degajate in atmosfera din arderea combustibilului.

Lucrările și dotările pentru protecția solului și a subsolului:

Pentru diminuarea impactului asupra solului si subsolul se vor lua următoarele masuri:

* deșeurile rezultate din activitatea de construcție trebuie colectate in containere si pubele, amplasate in locuri special destinate acestui scop, pe platforme betonate, si evacuate cat mai repede;
* nu se permite stocarea in vrac, in grămezi deschise, decât a deșeurilor nepericuloase, si stabile, precum: betoane, moloz, deșeuri metalice;
* toate deșeurile periculoase vor fi stocate in spatii betonate, acoperite, in containere adecvate
* grămezile de deșeuri de construcții cu conținut de produse pulverulente vor fi stropite periodic pentru evitarea angrenării de pulberi;
* in cazul producerii de scurgerile de ulei/combustibil/alte produse chimice se va acționa imediat cu mijloace absorbante. Daca este cazul se va curata zona afectata iar pământul contaminat va fi excavat si preluat pentru depozitare, tratare sau eliminare de către firme autorizate.
* apele uzate rezultate din cadrul organizării de șantier se vor evacua controlat si se va evita deversarea lor la sol;
* toate produsele de natura chimica utilizate vor fi amplasate in spatii amenajate, ferite de acțiunea ploii sau vântului. Daca vor exista rezervoare de combustibil/ulei pe amplasament acestea vor fi amplasate pe platforme etanșe, eventual dotate cu sisteme de reținere a hidrocarburilor;
* solul fertil va fi stocat separat si reutilizat pe amplasament;
* alte masuri de protecție aferente capitolelor Apă și Deșeuri sunt valabile si pentru diminuarea impactului asupra solului.

**Lucrări necesare organizării de șantier:**

Lucrările de organizare de șantier se vor realiza conform proiectului și se vor desfășura doar pe amplasamentul destinat acestuia. Organizarea de șantier va avea un caracter unitar pentru realizarea în întregime a investiției. Lucrările nu implica efecte suplimentare față de situația existentă, acestea nereprezentând un factor de poluare în plus în zona nici în timpul execuției investitei, dar mai ales la finalizarea lucrărilor.

Se vor întocmi grafice de execuție a lucrărilor.

Se vor lua masuri specifice privind protecția și securitatea muncii:

* zonele periculoase vor fi marcate cu placaje și inscripții;
* toate dispozitivele, mecanismele și utilajele vor fi verificate în conformitate cu normele în vigoare;
* asigurarea cu forță de munca calificata și care să cunoască măsurile de protecție a muncii în vigoare.
* împrejmuirea incintei de lucru cu un gard provizoriu din stâlpi de țeavă și plasă de sârmă și poartă de acces din cadru metalic și plasă de sârmă.
* realizarea unui branșament electric îngropat de la rețeaua electrică existentă.
* realizarea unei platforme din balast compactat prevăzută cu pante spre exterior, pentru depozitarea agregatelor utilizate la prepararea loco-obiect a betoanelor și mortarelor.
* realizarea unui banc de lucru pentru îndreptarea, tăierea și fasonarea oțelului beton.
* realizarea unei platforme de lucru pentru pozarea malaxorului pentru prepararea betoanelor și mortarelor loco-obiect.
* branșament existent la rețeaua proprie de alimentare cu apa.

Pentru protecția mediului înconjurător se vor respecta prevederile actelor normative cu privire la organizarea de șantier, depozitarea combustibililor, a deșeurilor în locuri special amenajate. La executarea lucrărilor se vor folosi numai utilaje și mijloace de transport ce corespund din punct de vedere tehnic în vederea evitării poluării mediului cu noxe sau materiale de construcție în vrac. Se va asigura managementul corespunzător al deșeurilor.

Organizarea de șantier se va realiza în interiorul amplasamentului, executantului revenindu-i în exclusivitate responsabilitatea modului cum își organizează șantierul.

Contractantul lucrărilor de execuție este responsabil și are obligația sa asigure construirea spatiilor necesare activității de supraveghere a execuției, testare precum și pentru depozitarea materialelor necesare realizării investiției.

Principalele masuri care trebuie avute în vedere la execuția lucrărilor:

* personalul muncitor sa aibă cunoștințele profesionale și cele de protecția muncii specifice lucrărilor ce se executa, precum și cunoștințe privind acordarea primului ajutor în caz de accident;
* se vor face instructaje și verificări ale cunoștințelor referitoare la NTS cu toți oamenii care iau parte la procesul de realizare a investiției ; instruirea este obligatorie atât pentru personalul de pe șantier, cat și pentru cel care vine ocazional pe șantier în interes personal sau de serviciu;
* pentru evitarea accidentelor personalul va purta echipamente de protecție corespunzătoare în timpul lucrului sau circulației pe șantier;
* se vor monta plăcuțe avertizoare pentru locurile periculoase;
* lucrătorii vor fi instruiți pentru lucrul la înălțime, luându-se masuri de protecție pentru lucrul pe schela, conform normelor in vigoare. Se interzic improvizațiile pe schela. Pe timp nefavorabil (ploi, vânt puternic, ceata, temperaturi scăzute) lucrările se vor întrerupe.
* lucrările de construire se vor desfășura fără afectarea parcelelor învecinate și numai cu personal calificat.
* pentru accesul utilajelor de montaj și echipamentului necesar realizării lucrărilor propuse se vor folosi accesele existente.
* construcțiile și echipamentele provizorii necesare executării lucrărilor se vor amplasa în locuri special amenajate.

Pentru alimentarea cu energie electrica a organizării de șantier se va face un racord din branșamentul existent pe amplasament, în funcție de soluția propusa de către furnizorul de energie electrica.

Contractantul execuției este responsabil pentru curățenia în incinta zonei unde se executa lucrările propuse.

La execuția lucrărilor de construcție aferente prezentului proiect, constructorul va lua toate masurile necesare pentru respectarea normelor actuale de protecție și securitate a muncii.

Localizarea organizării de șantier:

Organizarea de șantier se va realiza În incinta amplasamentului propus pentru investiție, situat în Comuna Buciumi, Localitatea Bodia si Buciumi, Jud. Salaj.

Descrierea impactului asupra mediului a lucrărilor organizării de șantier;

Pe tot parcursul lucrărilor se va avea în vedere asigurarea curățeniei atât în șantier cat și în incinta organizării de șantier, iar la finalizarea lucrărilor constructorul va executa lucrările necesare aducerii terenului ocupat de acestea la stadiul inițial.

Surse de poluanți și instalații pentru reținerea, evacuarea și dispersia poluanților în mediu în timpul organizării de șantier – Nu este cazul.

Dotări și măsuri prevăzute pentru controlul emisiilor de poluanți în mediu

Mașinile și utilajele folosite la execuția lucrărilor vor fi dotate cu filtre de particule și echipamente ce vor asigura limitele legale de noxe emise în atmosferă. Platformele din incinta amplasamentului vor fi în permanență stropite cu apă pentru a împiedica ridicarea prafului.

Deșeurile de material lemnos se vor arde iar rumegușul se va transporta la containerul de colectare a gunoiului menajer. Capetele de bare din oțel beton se vor colecta într-un container se vor transporta la o unitate de colectare a deșeurilor metalice tip REMAT. Resturile de betoane și mortare proaspete se colectează și se utilizează în umpluturi. Excesul de pământ rezultat din săpături se va transporta în locuri special amenajate. Nu se utilizează produse toxice sau alte produse ce pot produce vicii ale mediului.

Toate deșeurile generate vor fi gestionate cu respectarea cerințelor legale și a cerințelor stabilite prin procedurile interne.

b6) riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:- nu este cazul, proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase;

b7) riscurile pentru sănătatea umană - din cauza contaminării apei sau a poluării atmosferice, se vor lua toate măsurile necesare să fie respectate toate prevederile legilor în vigoare atât pe timpul execuției lucrărilor cât și pe timpul funcționării construcției;

**c)** Amplasarea proiectelor:

c1) utilizarea actuală şi aprobată a terenurilor: terenul aferent lucrărilor propuse conform certificatului de urbanism nr. 27 din 31.10.2022 emis de Primăria Comunei Buciumi , amplasamentul obiectivului de investiție propus se regăsește în intravilan;

c2) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia: -nu este cazul;

c3) capacitatea de absorbţie a mediului natural, acordându-se o atenţie specială următoarelor zone:

* zone umede, zone riverane, guri ale râurilor: nu este cazul ;
* zone costiere şi mediul marin: nu este cazul;
* zonele montane şi forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: - nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri:- nu este cazul;
* zonele cu o densitate mare a populaţiei: - nu este cazul;
* peisaje şi situri importante din punct de vedere istoric, cultural sau arheologic: -nu este cazul.

**d)** Tipurile şi caracteristicile impactului potenţial:

d1) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată: - punctual pe perioada de execuţie;

d2) natura impactului: - impactul asupra zonei este temporar, pe termen scurt, doar pe perioada execuției;

d3) natura transfrontalieră a impactului: - nu este cazul; amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.

d4) intensitatea şi complexitatea impactului: - va fi mică pe perioada de execuţie şi funcţionare;

d5) probabilitatea impactului - redusă, pe perioada de execuţie şi funcţionare;

d6) debutul, durata, frecvenţa şi reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata și frecvența impactului asupra factorilor de mediu va fi temporar și pe termen scurt. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali;

d7) cumularea impactului cu impactul altor proiecte existente şi/sau aprobate: -nu este cazul;

d8) posibilitatea de reducere efectivă a impactului: respectarea legislației în vigoare și respectarea condițiilor din prezenta decizie etapă de încadrare.

**II.** Motivele pe baza cărora s-a stabilit necesitatea neefectuării evaluării adecvate sunt următoarele: - nu este cazul; proiectul propus **nu intră** sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare.

**III.** Motivele pe baza cărora s-a stabilit necesitatea neefectuării evaluării impactului asupra corpurilor de apă:

- proiectul propus **intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare;

- în conformitate cu decizia: *pentru proiectul propus nu este necesară elaborarea SEICA*, decizie eliberată de către Administrația Bazinală de Apă Someș Tisa Sistemul de Gospodarire a apelor Salaj, nr. 36/08.05.2023/ înregistrată la APM Sălaj cu nr. 3866/08.05.2023 decizie justificată prin următoarele: lucrările prezentate în proiect nu are influență asupra corpului de apă;

* Respectarea măsurilor şi condiţiilor de realizare a proiectului în conformitate cu *Avizul de gospodărire a apelor SGA SJ nr. 39 din 13.02.2023****,*** eliberat de Administrația Bazinală de Apă Somes Tisa , Sistemul de Gospodarire al Apelor Sălaj:

***Avizul de gospodărire a apelor se emite cu următoarele condiții:***

1. Începerea execuţiei se va anunţa cu 10 zile înainte la Sistemul de Gospodărire a Apelor Sălaj.
2. Pe parcursul execuției lucrărilor constructorul și beneficiarul au obligația de a asigura scurgerea liberă a apelor, depozitarea de materiale sau staționarea utilajelor în albie fiind interzisă. De asemenea se vor lua măsuri de prevenire și combatere a poluărilor accidentale, în special cu produse petroliere ca urmare a exploatării utilajelor.
3. Este interzisă degradarea albiei și malurilor pe parcursul execuției lucrărilor. Se vor lua toate măsurile necesare pentru apărarea obiectivelor socio-economice și terenurilor riverane împotriva inundațiilor, atât pe parcursul execuției, cât și pe parcursul exploatării.
4. Beneficiarul va fi pregătit permanent pentru a lua măsuri și a face lucrări de apărare la viituri a obiectivului aflat în execuție.
5. Pentru punerea în siguranță a lucrărilor de artă se vor lua măsuri de asigurare a stabilității albiei și malurilor în zona acestora.
6. Pe perioada execuției lucrărilor de investiții se interzice extracția de nisipuri și pietrișuri din albiile cursurilor de apă fără aviz și autorizație de gospodărire a apelor.
7. Orice avarie survenită la lucrări în timpul execuției sau exploatării acestora, datorită fenomenelor hidro-meteorologice periculoase independente de activitatea de întreținere și exploatare a lucrărilor hidrotehnice, intră în sarcina beneficiarului.
8. La terminarea lucrărilor se vor dezafecta și reda folosinței inițiale terenurile ocupate provizoriu cu drumuri de acces și platforme de lucru.
9. În cazul producerii unor daune de orice fel riveranilor, beneficiarul va suporta integral cheltuielile generate de remedierea acestora.
10. Dacă înainte de data începerii execuției lucrărilor sau pe parcursul execuției acestora apare orice situație în care este necesară modificarea avizului de gospodărire a apelor, titularul de investiție va solicita Aviz de gospodărire a apelor modificator, conform Ordinului MAP nr. 828/04.07.2019.
11. Recepția lucrărilor se va face în prezența delegatului Sistemului de Gospodărire a Apelor Sălaj.
12. La punerea în funcţiune a lucrărilor avizate beneficiarul va solicita și va obţine autorizaţia de gospodărire a apelor, conform prevederilor Legii Apelor nr. 107/1996 cu modificările și completările ulterioare.

Avizul de gospodărire a apelor îşi menţine valabilitatea pe toată durata de realizare a lucrărilor, dacă execuţia acestora a început la cel mult 24 de luni de la data emiterii acestuia şi dacă au fost respectate prevederile înscrise în aviz; în caz contrar, avizul îşi pierde valabilitatea.

Avizul de gospodărire a apelor este aviz conform şi trebuie respectat ca atare de către titularul de proiect, proiectant şi constructor, la contractarea şi execuţia lucrărilor aferente proiectului.

Nerespectarea prevederilor prezentului aviz atrage dupa sine răspunderea administrativă, dupa caz, precum și răspunderea civilă sau penală conform prevederilor Legii Apelor nr.107/1996, cu modificările și completările ulterioare, în cazul producerii de prejudicii persoanelor fizice și/sau juridice.

**Caracteristicile proiectului şi/sau condiţiile de realizare a proiectului**:

* Respectarea prevederilor art. 20 alin. (1) din Legea nr. 292/2018, privind evaluarea impactului anumitor proiecte publice şi private asupra mediului: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări."
* Conform art. 43, alin. 3-4 din anexa. nr. 5 la procedură, din Legea nr. 292/2018 privind evaluarea impactului anumitor proiecte publice şi private asupra mediului: ”(3) La finalizarea proiectelor publice şi private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează şi face parte integrantă din procesul-verbal de recepţie la terminarea lucrărilor.”
* În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor şi depozitarea/ valorificarea acestora cu respectarea prevederilor legislaţiei privind regimul deşeurilor;
* Respectarea prevederilor actelor/avizelor emise de alte autorităţi pentru prezentul proiect;
* Respectarea prevederilor Ord. nr. 119/2014, cu modificările ulterioare, privind nivelul de zgomot;
* Interzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată;
* Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică și economică, luarea măsurilor pentru neutralizarea și eliminarea acestora, evitându-se sau reducându-se impactul asupra mediului;
* Prevenirea accidentelor și limitarea consecințelor acesora;
* Să supravegheze desfășurarea activității, astfel încât să nu se producă fenomene de poluare;
* Se interzice depozitarea pe amplasament de substanțe și preparate periculoase;
* Menținerea în stare de curățenie a spațiului destinat implementării proiectului, fără depozitări necontrolate de deșeuri;
* Asigurarea refacerii mediului în toată zona de implementare a proiectului;
* Se impune respectarea cu strictețe a amplasamentului, fără extinderi sau modificări ulterioare;
* În cazul producerii unui prejudiciu, titularul activității suportă costul pentru repararea prejudiciului și înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”;

    Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă;

    Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare;

    Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim;

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare;

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei

prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei;

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate;

    Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă;

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediuluişi ale Legii contenciosului administrativ nr. 554/2004, cu modificările şi completările ulterioare;

 Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora;

**DIRECTOR EXECUTIV**

**dr. ing. Aurica GREC**

Şef Serviciu Avize, Acorduri, Autorizații,

ing. Gizella BALINT

Întocmit,

ing. Filomela Pop